Предложения по проекта за Правилник могат да бъдат депозирани в Общински съвет-Бургас, както и на следните електронен адрес:  council@burgas.bg в срок до 21.07.2016 г. включително.


ПРОЕКТ

На Правилник за изменение и допълнение на Правилник за предоставяне на еднократни безвъзмездни финансови помощи в полза на физически лица.
(Приет с решение на Общински съвет-Бургас по т. 6, Протокол № 37 от 24.06.2014 г.)

§ 1. В чл. 6, ал. 1 изр. второ от Правилник за предоставяне на еднократни безвъзмездни финансови помощи в полза на физически лица, придобива следната редакция: 
„На свое заседание комисията се запознава и обсъжда предоставената информация и доказателствата приложени към искането, след което изготвя мотивиран протокол в който предлага на вносителя на докладната записка конкретен размер на помощта.“
§ 2. В чл. 7, ал. 3 от Правилник за предоставяне на еднократни безвъзмездни финансови помощи в полза на физически лица, се правят следните допълнения:
1.Създава се ново изречение второ, със следното съдържание: „Заместник-кметът, не е длъжен да се съобрази с направеното предложение от комисията за размера на помощта.“

